भरतपुर गोल्डकप २०७६

भरतपुर गोल्डकप चितवनको भरतपुरमा पहिलो पटक आयोजना भएको एक फुटबल प्रतियोगिताको हो। यो प्रतियोगिता एजे इन्टरनेशनलले नारायणगढ क्याम्पाचौरमा वैशाख २४ गते देखि जेठ ४ गते सम्म सञ्चालन गरेको थियो। यस प्रतियोगितामा ए डिभिजन लिगका सात र मोफसलका पाँच गरी १२ टोलीहरूको सहभागिता रहेको थियो। हाल यस प्रतियोगितालाई पुरानो मेडिकल कलेज भरतपुरले प्रायोजन गरेको छ भने सह प्रायोजकको रूपमा एक्सपर्ट एजुकेसन भिसा सेन्टर तथा सहयोगी संस्थाको रूपमा एन्फा, राष्ट्रिय खेलकुल परिषद चितवन, एष्ट्रल युथ सोसाइटी, भरतपुर महानगरपालिका र गोल नेपाल रहेका छन्।

प्रतियोगिताको विजेता बन्दै सङ्कटा क्लबले रु ६ लाखसहित गोल्डकप र मेडल र द्वितीय भएको झापा ११ले रु तीन लाख नगद पुरस्कार हात पारेका थिए। प्रतियोगितामा चार विधाका सर्वोत्कृष्ट खेलाडीलाई जनही रु २० हजार, सर्वोत्कृष्ट खेलाडीलाई रु ४० हजार र प्रत्येक प्रतियोगिताको उत्कृष्ट खेलाडीहरूले (म्यान अफ द म्याच)लाई रु १० हजार प्रदान गरिएको थियो। 
प्रतियोगिताको प्रदेश नं ३ का सामाजिक विकासमन्त्री युवराज दुलालले एक समारोहबीच उद्घाटन गरेका थिए भने विजयी टोली र खेलाडीलाई भरतपुर महानगरपालिकाकी मेयर रेणु दाहालले पुरस्कार र कप प्रदान गरेकी थिइन्। 

ए-डिभिजन लिगको क्लब सङ्कटाले रमपम झापा–११ लाई ३–० ले पराजित गर्दै सीएमएस भरतपुर गोल्डकप २०७६ फुटबल प्रतियोगिताको विजेता बनेको थियो। 

 सहभागी टोलीहरू 
भरतपुर गोल्डकप २०७६ का सहभागी क्लबहरू

ए-डिभिजनका क्लबहरू
नेपाल आर्मी क्लब
नेपाल पुलिस क्लब
सशस्त्र प्रहरी बल क्लब
थ्री स्टार क्लब
च्यासल युथ क्लब
सङ्कटा क्लब
जावलाखेल युथ क्लब

मोफसलका क्लबहरू
विजय युथ क्लब हेटौँडा
चितवन-११
बिरगञ्ज युथ एकेडमी
नुवाकोट ११
झापा ११

खेलहरू
क्वाटरफाइनल छनोट चरण
क्वाटरफाइनल

सेमिफाइनल

फाइनल



 व्यक्तिगत पुरस्कारहरू 
पुरस्कार विधाविजेताहरूक्लबउत्कृष्ट गोलरक्षक राजाबाबु थापा सङ्कटा क्लबउत्कृष्ट रक्षापङ्क्तिका खेलाडी सुन्दास चौधरीचितवन ११उत्कृष्ट मध्यपङ्क्तिका खेलाडी संजोग राईझापा ११उत्कृष्ट अग्रपङ्क्तिका खेलाडी निशान लिम्बुझापा ११सर्वोत्कृष्ट खेलाडी अमित तामाङसङ्कटा क्लब

 सन्दर्भ सामग्रीहरू 

श्रेणी:भरतपुर गोल्डकप